C 493/68
FI
Euroopan unionin virallinen lehti
27.12.2022
Tiistai 7. kesäkuuta 2022
22. toteaa, että jäsenvaltiot voisivat harkita 17 artiklan mukaisesti lisäkiintiöiden jakamista taloudellisten, sosiaalisten ja ympäristöä koskevien perusteiden pohjalta niiden kantojen osalta, joiden suurimmat sallitut saaliit lisääntyvät, esimerkiksi kun on kyse hyvästä hoidosta tai onnistuneesta elvytyssuunnitelmasta; 23. korostaa, että pienimuotoinen ja perinteinen kalastusala ja sen yhdistykset, kuten cofradías-kalastusyhdistykset, ovat paikallisen yhteiskunnan, talouden, kulttuurin ja perinteiden keskeinen osa monilla rannikkoalueilla ja saarilla eri puolilla EU:ta, ja katsoo siksi, että niihin olisi kiinnitettävä erityistä huomiota ja niihin olisi suhtauduttava erityisellä tavalla, mukaan lukien tilapäiset kiintiöt, erityisesti jos kannan kokonaismäärä kasvaa hyvän kannanhoidon tai onnistuneen elvytyssuunnitelman vuoksi; 24. katsoo, että kaikkien YKP-asetuksen 17 artiklassa tarkoitettujen sosiaalisten tai ympäristöllisten perustetyyppien (taloudellisten, sosiaalisten ja ympäristöllisten) käyttö kalastusmahdollisuuksia jaettaessa on merkittävä osa YKP:n, meristrategiapuitedirektiivin ja vuoteen 2030 ulottuvan biodiversiteettistrategian kaikkien tavoitteiden saavuttamisessa; muistuttaa, että jakoperusteiden kehittämisestä ja täytäntöönpanosta vastaavat jäsenvaltiot; 25. muistuttaa, että virkistyskalastuksen ympäristöllisiä, sosiaalisia ja taloudellisia vaikutuksia koskevia laadukkaita tietoja ei usein ole tai ne ovat puutteellisia, mikä tarkoittaa, että ympäristöön liittyviä, sosiaalisia ja taloudellisia perusteita ei voida kehittää 17 artiklassa edellytetyllä tavalla; 26. kehottaa komissiota parantamaan ja tehostamaan näiden virkistyskalastusta koskevien tietojen keruuta paremmalla tiedonkeruukehyksellä ja muilla toimintapoliittisilla välineillä; 27. kehottaa komissiota varmistamaan, että kukin asianomainen jäsenvaltio jakaa kalastusmahdollisuudet YKP-ase­ tuksen ja erityisesti sen 17 artiklan mukaisesti käyttäen avoimia ja objektiivisia perusteita, mukaan lukien ympäristöön liittyvät, sosiaaliset ja taloudelliset perusteet; katsoo, että kunkin jäsenvaltion olisi toissijaisuusperiaatteen mukaisesti varmistettava, että perusteet ovat kestäviä ja tasapainoisia, jotta voidaan ottaa huomioon paikalliset erityispiirteet ja haasteet, joihin on vastattava; 28. katsoo, että kalastustyypit ja niiden kohtaama todellisuus vaihtelevat suuresti eri puolilla EU:ta ja että siksi ei ole olemassa yhtä yleispätevää taloudellista, ympäristöön liittyvää tai sosiaalista perustetta, jota voitaisiin soveltaa yhdenmukaisesti kaikkialla; 29. muistuttaa, että useissa maissa jäsenvaltiot ja tuottajajärjestöt ovat luoneet kiintiövarantoja, jotka voitaisiin jakaa kalastajille ympäristöllisten, taloudellisten ja sosiaalisten perusteiden mukaisesti; 30. kehottaa jäsenvaltioita kannustamaan kalastajia käyttämään kestävimpiä ja ympäristöystävällisimpiä kalastus­ käytäntöjä, -menetelmiä ja -innovaatioita; katsoo, että tällaisia kannustimia olisi harkittava suunniteltaessa jakomenetelmää 17 artiklan mukaisesti, ja kannustaa jäsenvaltioita ottamaan jakoprosesseissaan huomioon ilmasto- ja ekosysteeminäkö­ kohdat avoimien perusteiden pohjalta; muistuttaa, että 17 artiklan mukaan jäsenvaltioiden on pyrittävä kannustamaan kalastusaluksia käyttämään valikoivia pyydyksiä tai kalastusmenetelmiä, joista aiheutuu vähemmän ympäristövaikutuksia esimerkiksi energiankulutuksen tai elinympäristön vahingoittumisen vähetessä; 31. kehottaa jäsenvaltioita kannustamaan toimijoita jakoprosessiensa avulla käynnistämään työmarkkinaosapuolten vuoropuhelun ammattiliittojen ja työntekijäjärjestöjen kanssa ja vahvistamaan sitä sekä soveltamaan työehtosopimuksia täysimääräisesti sosiaalisen kestävyyden ja oikeudenmukaisten työolojen edistämiseksi kalastusalalla; 32. muistuttaa, että jäsenvaltioiden on pyrittävä tarjoamaan kannustimia valikoivia pyydyksiä tai sellaisia kalastus­ menetelmiä, joilla on vähemmän ympäristövaikutuksia, käyttäville kalastusaluksille; panee merkille, että jotkin jäsenvaltiot tarjoavat tällaisia kannustimia; kehottaa muita jäsenvaltioita tarjoamaan tällaisia kannustimia; 33. korostaa, että jakamalla kalastusmahdollisuudet käyttämällä sellaisia perusteita, kuten vähäisemmät ympäristövai­ kutukset, ja ottamalla huomioon toimijoiden aiemman vaatimusten noudattamisen, voidaan edistää kalakantojen palauttamista kestävälle tasolle ja parantaa biologisen monimuotoisuuden suojelua; 34. kehottaa jäsenvaltioita YKP-asetuksen 17 artiklan mukaisesti tukemaan nuorten ja uusien kalastajien pääsyä alalle, jotta voidaan vähentää markkinoille pääsyn esteitä, korjata markkinoiden toimintapuutteita ja viime kädessä helpottaa kipeästi kaivattua sukupolvenvaihdosta kalastusalalla; kehottaa lisäksi jäsenvaltioita hyödyntämään kaikkia EMKVR:n tarjoamia mahdollisuuksia sukupolvenvaihdosten ongelman ratkaisemiseksi;